作者:費唐臣
標題:蘇子瞻風雪貶黃州・折桂令
內容:怕不待閒吟些白雪陽春，本是個詠月嘲風，翻做了罔上欺君。(駕雲)朕當初一時之誤，卿對此鶯花景物，正好陶情寫興也。(末唱)陛下教吟徹鶯花，這番敢走遍乾坤。(駕雲)想當日卿夜對便殿，詔賜金蓮，宮嬪簇拜，卿也曾賦〔滿庭芳詞〕。今日對朕再做一篇，有何不可。(末唱)見如今御史臺威風凜凜，怎敢向翰林院文質彬彬，則一句嚇殺微臣。則為這采女嬪妃，送了俺騷客詩人。